PRECIO PÚBLICO CAMPAMENTOS VERANO 2021
ADMINISTRACIÓN LOCAL — Municipal — Marín (Outros documentos, notificacións e informacións públicas, 28/05/2021)

A Xunta de Goberno Local de Marín, en sesión ordinaria celebrada o día 19 de maio de 2021, en aplicación do establecido no artigo 4 da ordenanza reguladora dos prezos públicos do Concello de Marín e nos artigos 41 a 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, no exercicio das competencias delegadas por acordo tomado polo Pleno da Corporación en sesión celebrada o día 21 de xuño de 2019, acordou o establecemento do prezo público pola prestación do servizo de campamentos de conciliación do ano 2021, fixando a súa contía e demáis elementos variables co seguinte detalle: Constitúe o feito impoñible deste prezo público, a prestación do servizo de actividade de campamento de conciliación rural e urbano para o fomento da conciliación e a realización de actividades lúdico-educativas dos nenos fora do calendario escolar, xunto con profesionais que promovan a súa educación e entretemento no tempo de lecer. Están obrigados ao pago deste prezo público os pais, titores ou responsables dos menores que se beneficien dos servizos a que se refire o artigo anterior. A cantidade que se debe pagar en concepto de prezo público pola participación en cada campamento é: a) Campamento de conciliación urbano: 30,00 euros (trinta euros) por participante e quenda. b) Campamento de conciliación rural: 30,00 euros (trinta euros) por participante e quenda.1.- A obriga de pago o prezo público comeza dende que se inicia a prestación do servizo.2.- Establécese a obriga de abonar o prezo público en forma de depósito previo a partir do momento no que se publique a relación provisional de admitidos nos campamentos de conciliación, considerándo se que nese momento se produce a aceptación das condicións de prestación do servizo e compromiso de asistencia.3.- O pago do prezo público pode ser realizado do seguinte modo: a) Domiciliación bancaria: Para realizar o pago por esta modalidade, a persoa obrigada ao pago debe seleccionar expresamente esta opción, indicando o número de conta da que é titular na que deba ser realizado o cargo. O día de cargo en conta será o 08/06/2021. b) A través da pasarela de pagos, previa autoliquidación do prezo público na sede electrónica do Concello de Marín. Dende o día seguinte ao de publicación da relación de admitidos ata o 07/06/2021. c) Pago presencial nas oficinas de Tesourería do Concello de Marín. Dende o día 01/06/2021 ata o 11/06/2021.4.- O abono previo do prezo público é condición indispensable para poder participar nos campamentos de conciliación, de modo que a falta de pago total será causa da perda da praza concedida.5.- No seu caso, a débeda poderá ser esixida polo procedemento administrativo de prema.1.- Cando por causas non imputables ao menores seleccionados o servizo non se preste, procederase á devolución do importe correspondente.2.- A non asistencia total ou parcial ás actividades non é causa de devolución das cantidades abonadas, salvo nos supostos que se indican no apartado seguinte.3.- Excepcionalmente, procederá a devolución das cotas abonadas nos seguintes casos: a) Cando se acredite suficientemente a imposibilidade de facer uso do servizo por causa de enfermidade, sempre que non se tivera asistido en ningún momento ao campamento. b) Cando se comunique por escrito a intención de non asistir ao campamento cunha antelación mínima de 2 (dous) días hábiles ao día previsto para o comezo da actividade. En todo o non previsto no presente acordo estarase ao disposto no Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, na Lei 8/1989, de 13 de abril, de taxas e prezos públicos, na Lei 58/2003, de 17 de decembro, xeral tributaria, así como na ordenanza xeral reguladora dos prezos públicos no Concello de Marín A Alcaldesa-Presidenta, María P. Ramallo Vázquez Documento asinado electrónicame nte